ગર્ભવતી સ્ત્રીની સાસુનાં આવા હૃદયદ્રાવક શબ્દોની પણ કંડકટર પર કંઈ જ અસર ન થઈ. તેણે પૂરી નિર્દયતાથી સાસુ અને વહુને બસમાંથી નીચે ઉતારી મૂક્યાં. આ ઘટનાં કાળજાળ ગરમી શરુ થનારાં મહિનાઓમાં બનેલી અને તે પણ સવારનાં અગિયાર વાગ્યા હશે. અગત્યની વાત તો એ છે કે આવું નિર્દયતાભર્યું પગલું લેતાં પહેલા કદાચ એકવાર એ કર્મચારીએ એવું વિચાર્યું હોત કે જો આ જ ગર્ભવતી સ્ત્રીની જગ્યાએ મારી બહેન, મારી જ પત્ની હોત તો…..? શું આપણને પૈસાની આટલી બધી જરૂરિયાત વધી ગઈ છે કે આપણે સ્ત્રીઓનું રક્ષણ તો નથી કરી શકતાં, પણ સ્ત્રીની માનહાની કરવા આવું પથ્થર દિલ છે !